stanford-oval/wikipedia huggingface dataset:
วิทยาลัยพยาบาลและสุขภาพ มหาวิทยาลัยราชภัฏสวนสุนันทา
แหล่งข้อมูลอื่น

วิทยาลัยพยาบาลและสุขภาพ มหาวิทยาลัยราชภัฏสวนสุนันทา
มหาวิทยาลัยราชภัฏสวนสุนันทา
| ด ค กรายชื่อโรงเรียนการพยาบาลในประเทศไทย  |
| --- | --- |
สถาบันอุดมศึกษาของรัฐ: นเรศวร • นครพนม • นราธิวาสราชนครินทร์ • มหาสารคาม • สุโขทัยธรรมาธิราช •  อุบลราชธานี
สถาบันอุดมศึกษาในกำกับของรัฐ: เกษตรศาสตร์ •  การพยาบาลศรีสวรินทิรา • ขอนแก่น • จุฬาลงกรณ์  • จุฬาภรณ์ • เชียงใหม่ • แม่ฟ้าหลวง • นวมินทราธิราช • พะเยา • ทักษิณ • ธรรมศาสตร์ • บูรพา • มหิดล (พยาบาลศาสตร์ • แพทยศาสตร์รามาธิบดี • พยาบาลศาสตร์ นครสวรรค์ • พยาบาลศาสตร์ อำนาจเจริญ) • วลัยลักษณ์ • ศรีนครินทรวิโรฒ • สงขลานครินทร์ (พยาบาลศาสตร์ หาดใหญ่ • พยาบาลศาสตร์ ปัตตานี) • สุรนารี • วลัยลักษณ์ • สวนดุสิต
สถาบันอุดมศึกษาของรัฐ กลุ่มมหาวิทยาลัยราชภัฎ: เชียงราย •  สวนสุนันทา • ชัยภูมิ • นครปฐม • นครราชสีมา  • ร้อยเอ็ด • เพชรบุรี  • สุราษฎร์ธานี • อุบลราชธานี • อุดรธานี
สถาบันอุดมศึกษาของรัฐ กลุ่มมหาวิทยาลัยเทคโนโลยีราชมงคล: ธัญบุรี
วิทยาลัยพยาบาลบรมราชชนนี ในสังกัดคณะพยาบาลศาสตร์ สถาบันพระบรมราชชนก: กรุงเทพ • ขอนแก่น • จักรีรัช • จังหวัดนนทบุรี • ชลบุรี • ชัยนาท • เชียงใหม่ • ตรัง • นครราชสีมา • นครลำปาง • นครศรีธรรมราช • นพรัตน์วชิระ • พระพุทธบาท • พะเยา • พุทธชินราช • ยะลา • ราชบุรี • สงขลา • สรรพสิทธิประสงค์ • สระบุรี • สวรรค์ประชารักษ์ นครสวรรค์ • สุพรรณบรี • สุราษฎร์ธานี • สุรินทร์ • อุดรธานี • อุตรดิตถ์
วิทยาลัยพยาบาล  ในสังกัดคณะพยาบาลศาสตร์ สถาบันพระบรมราชชนก: พระจอมเกล้า จังหวัดเพชรบุรี • พระปกเกล้า จันทบุรี • ศรีมหาสารคาม
วิทยาลัยของรัฐ: พยาบาลกองทัพบก • พยาบาลกองทัพเรือ • พยาบาลตำรวจ • พยาบาลทหารอากาศ
สถาบันอุดมศึกษาเอกชน: กรุงเทพธนบุรี • เกษมบัณฑิต • คริสเตียน • เฉลิมกาญจนา • ชินวัตร • เชียงราย • นานาชาติเอเชีย-แปซิฟิก • ปทุมธานี • พายัพ • รังสิต • ราชธานี • ราชธานี (อุดรธานี) • วงษ์ชวลิตกุล  • เวสเทิร์น (วัชรพล) • เวสเทิร์น (กาญจนบุรี) • เวสเทิร์น (บุรีรัมย์) • สยาม • หัวเฉียวเฉลิมพระเกียรติ • อีสเทิร์นเอเชีย • อัสสัมชัญ • เซนต์หลุยส์ • นานาชาติเซนต์เทเรซา • บัณฑิตเอเซีย
รายชื่อ • หมวดหมู่ • โครงการ • สถานีย่อย
| ด ค กหน่วยงานในมหาวิทยาลัยราชภัฏสวนสุนันทา |
| --- | --- |
คณะ/วิทยาลัย: คณะครุศาสตร์ • คณะมนุษยศาสตร์และสังคมศาสตร์ • คณะวิทยาการจัดการ • คณะศิลปกรรมศาสตร์ • คณะวิทยาศาสตร์และเทคโนโลยี • คณะวิศวกรรมศาสตร์และเทคโนโลยีอุตสาหกรรม • วิทยาลัยพยาบาลและสุขภาพ • วิทยาลัยสหเวชศาสตร์ • วิทยาลัยโลจิสติกส์และซัพพลายเชน • วิทยาลัยสถาปัตยกรรมศาสตร์ • วิทยาลัยนวัตกรรมและการจัดการ • วิทยาลัยการภาพยนตร์ ศิลปะการแสดงและสื่อใหม่ • วิทยาลัยนานาชาติ • บัณฑิตวิทยาลัย
วิทยาเขต/ศูนย์: นครปฐม • ระนอง • สมุทรสงคราม • อุดรธานี •  สุพรรณบุรี •  เชียงราย(โครงการจัดตั้ง)
อื่น ๆ: คณะนิเทศศาสตร์(โครงการจัดตั้ง)
หมวดหมู่ • โครงการ • สถานีย่อย
โรงพยาบาลศิริราช
คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์

| --- | --- |
Faculty of Learning Sciences and Education,   Thammasat University

สถาปนา: 29 กันยายน พ.ศ. 2557 (10 ปี)
คณบดี: ผศ.ดร.อดิศร จันทรสุข
ที่อยู่: 99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12121
สี:   สีเทอร์วอยซ์ (Turquoise)   สีส้ม (Orange)
สถานปฏิบัติ: อาคารสิริวิทยลักษณ์ และโรงเรียนสาธิตแห่งมหาวิทยาลัยธรรมศาสตร์
เว็บไซต์: www.lsed.tu.ac.th
คณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ (อังกฤษ: Faculty of Learning Sciences and Education, Thammasat University) ก่อตั้งขึ้นเป็นคณะวิชาลำดับที่ 19 ของมหาวิทยาลัยธรรมศาสตร์ เมื่อวันที่ 29 กันยายน พ.ศ. 2557 รับผิดชอบการพัฒนาบุคลากรทางการเรียนรู้และการศึกษาที่เป็นผู้นำการเปลี่ยนแปลง โดยมุ่งจัดการเรียนการสอนในระดับปริญญาตรี ปริญญาโท ปริญญาเอกและนานาชาติ เพื่อสร้างพื้นที่การเรียนรู้ที่ผสมผสานศาสตร์และศิลป์ด้านต่าง ๆ เข้าด้วยกัน เพื่อให้ผู้เรียนสามารถเข้าใจความหมายของการเรียนรู้และการศึกษาจากหลากหลายสาขาวิชา คณะวิทยาการเรียนรู้ฯ มหาวิทยาลัยธรรมศาสตร์เป็นมหาวิทยาลัยแรกในประเทศไทยที่มีการสอนรายวิชา วิชาการเรียนรู้ ขึ้น อีกทั้งยังเป็นคณะแรกที่มีการผสมผสานหลักสูตรเชิงสหวิทยาการและ Active Learning เข้าด้วยกัน
ประวัติ

ในปี พ.ศ. 2557 เนื่องจากมหาวิทยาลัยธรรมศาสตร์เล็งเห็นว่า การศึกษาของไทยมีการเปลี่ยนแปลงอย่างมากในทศวรรษที่ผ่านมา มีการใช้งบประมาณเพื่อการศึกษาโดยเฉลี่ยมากกว่าหนึ่งในสี่ของงบประมาณแผ่นดิน แต่การประเมินผลสัมฤทธิ์ทางการเรียนทั้งในระดับนานาชาติและระดับชาติกลับบ่งชี้ว่าคุณภาพการศึกษาของไทยกำลังตกต่ำลงโดยลำดับ มหาวิทยาลัยธรรมศาสตร์ โดยความเห็นชอบของสภามหาวิทยาลัยธรรมศาสตร์ จึงมีมติให้จัดตั้งคณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ ขึ้นเมื่อวันที่ 29 กันยายน พ.ศ. 2557 ในคราวประชุมสภามหาวิทยาลัยธรรมศาสตร์ ครั้งที่ 9/2557
หลักสูตรการศึกษา

| ระดับปริญญาตรี | ระดับบัณฑิตศึกษา |
| --- | --- |
 ศิลปศาสตรบัณฑิต (ศศ.บ.) สาขาวิชาวิทยาการเรียนรู้:  ศึกษาศาสตรมหาบัณฑิต (ศษ.ม.) สาขาวิชาวิทยาการเรียนรู้และนวัตกรรมการศึกษา ปรัชญาดุษฏีบัณฑิต (ปร.ด.) สาขาวิชาวิทยาการเรียนรู้
ทำเนียบคณบดี

| ทำเนียบคณบดีคณะวิทยาการเรียนรู้และศึกษาศาสตร์ มหาวิทยาลัยธรรมศาสตร์> ลำดับที่ | ทำเนียบคณบดีคณะวิทยาการเรียนรู้และศึกษาศาสตร์ มหาวิทยาลัยธรรมศาสตร์> รายนามคณบดี | ทำเนียบคณบดีคณะวิทยาการเรียนรู้และศึกษาศาสตร์ มหาวิทยาลัยธรรมศาสตร์> วาระการดำรงตำแหน่ง |
| --- | --- | --- |
| 1 | รองศาสตราจารย์ ดร.อนุชาติ พวงสำลี | 1 มกราคม พ.ศ. 2559 – 31 ธันวาคม พ.ศ. 2564 |
| 2 | ผู้ช่วยศาสตราจารย์ ดร.อดิศร  จันทรสุข | 1 มกราคม พ.ศ. 2565 – ปัจจุบัน |
ดูเพิ่ม

มหาวิทยาลัยธรรมศาสตร์
โรงเรียนสาธิตแห่งมหาวิทยาลัยธรรมศาสตร์
รายชื่อคณะศึกษาศาสตร์ในประเทศไทย
พิพิธภัณฑสถานแห่งชาติ พาณิชย์นาวี

| --- | --- |

ที่ตั้งในจังหวัดจันทบุรี
ก่อตั้ง: 9 มกราคม 2544 (2544-01-09)
ที่ตั้ง: ค่ายเนินวง อำเภอเมืองจันทบุรี จังหวัดจันทบุรี
พิกัดภูมิศาสตร์: 12°35′05″N 102°04′05″E﻿ / ﻿12.584686090701794°N 102.06793104467424°E﻿ / 12.584686090701794; 102.06793104467424
ประเภท: พิพิธภัณฑ์พาณิชย์นาวี พิพิธภัณฑสถานแห่งชาติ
เจ้าของ:  กรมศิลปากร
ที่จอดรถ: มี (ไม่เสียค่าใช้จ่าย)
เว็บไซต์: www.finearts.go.th/maritimemuseum
พิพิธภัณฑสถานแห่งชาติ พาณิชย์นาวี (อังกฤษ: National Maritime Museum) เป็นพิพิธภัณฑ์เกี่ยวกับพาณิชย์นาวีและการเดินเรือของประเทศไทย สังกัดสำนักศิลปากรที่ 5 ปราจีนบุรี กรมศิลปากร กระทรวงวัฒนธรรม
พิพิธภัณฑสถานแห่งชาติ พาณิชย์นาวี ตั้งอยู่ในบริเวณค่ายเนินวง อำเภอเมืองจันทบุรี จังหวัดจันทบุรี ภายในมีการจัดแสดงเกี่ยวกับการค้าทางเรือของประเทศไทยจากการศึกษาและค้นคว้าทางโบราณคดีใต้น้ำมามากกว่า 20 ปี
ประวัติ

พ.ศ. 2517 กรมศิลปากรได้เริ่มต้นงานด้านโบราณคดีใต้น้ำในประเทศไทย เพื่อศึกษาด้านวัฒนธรรมของคนที่เกี่ยวข้องกับสายน้ำ โดยเฉพาะในเรื่องของการคมนาคมทางน้ำ การค้าขาย และความสัมพันธ์ระหว่างเมืองท่าต่าง ๆ ตั้งแต่ในอดีตจนถึงปัจจุบัน
ต่อมา พ.ศ. 2553 กรมศิลปากรได้ตั้งฐานปฏิบัติการโบราณคดีใต้น้ำขึ้นมา ณ ท่าแฉลบ และตั้งศูนย์การอนุรักษ์โบราณวัตถุใต้ทะเล ณ ค่ายเนินวง ตำบลบางกะจะ อำเภอเมืองจันทบุรี จังหวัดจันทบุรี ซึ่งการสำรวจขุดค้นได้คืบหน้ามากขึ้นทำให้มีการขุดพบโบราณวัตถุทั้งจากใต้ทะเลและบริเวณซากเรือจมเก่ามากขึ้นตามลำดับ ประกอบกับในปี พ.ศ. 2535 กองทัพเรือได้ตรวจยึดโบราณวัตถุจากนักล่าสมบัติชาวต่างชาติที่เข้ามาลักลอบขุดค้นในเขตเศรษฐกิจจำเพาะของประเทศไทย ที่กองทัพเรือได้ส่งมอบให้กรมศิลปากรได้เก็บรักษา ณ สำนักโบราณคดีใต้น้ำ ค่ายเนินวง ซึ่งมีจำนวนมากกว่า 20,000 ชิ้น ทำให้กรมศิลปากรได้มีนโยบายเร่งผลักดันให้มีการจัดสร้างพิพิธภัณฑสถานแห่งชาติ พาณิชย์นาวีขึ้นมา เพื่อใช้เป็นแหล่งในการรวบรวมและเก็บรักษารวมถึงการให้ความรู้เกี่ยวกับงานโบราณคดีใต้น้ำ และการศึกษาประวัติศาสตร์การพาณิชย์นาวีของประเทศไทยในพื้นที่ค่ายเนินวงดังกล่าว
จากนั้นในปี พ.ศ. 2537 คณะรัฐมนตรีได้มีมติอนุมัติให้ดำเนินโครงการจัดตั้งพิพิธภัณฑสถานแห่งชาติประจำจังหวัด เพื่อเป็นสถานที่ในการศึกษาความเป็นมาทางด้านสังคม ชาติพันธุ์ วิถีชีวิต เศรษฐกิจ และธรรมชาติวิทยาของท้องถิ่นขึ้นมา กรมศิลปากรจึงได้ผนวกโครงการดังกล่าวในจังหวัดจันทบุรีเข้าเป็นส่วนหนึ่งของโครงการพิพิธภัณฑสถานแห่งชาติ พาณิชย์นาวี และได้รับพระมหากรุณาธิคุณจากสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จมาทรงวางศิลาฤกษ์ตัวอาคารพิพิธภัณฑสถานแห่งชาติ พาณิชย์นาวี จันทบุรี ในวันที่ 15 มิถุนายน พ.ศ. 2537 และเสด็จมาทรงเป็นประธานในการเปิดให้บริการอย่างป็นทางการในวันที่ 9 มกราคม พ.ศ. 2544
ตัวพิพิธภัณฑสถานแห่งชาติ พาณิชย์นาวีนั้น ประกอบไปด้วยอาคารแฝดความสูง 2 ชั้น พื้นที่จัดแสดงภายในรวม 3,500 ตารางเมตร มีที่ตั้งอยู่ในโบราณสถานค่ายเนินวง ซึ่งเป็นป้อมค่ายโบราณที่สร้างขึ้นมาเพื่อใช้รับศึกญวนในช่วงรัชกาลที่ 3
การจัดแสดง

ห้องจัดแสดงแบ่งออกเป็น 6 ห้อง ดังนี้
การจัดแสดง > ห้องที่ 1 จัดแสดงสินค้าและวิถีชีวิตชาวเรือ

จัดแสดงเรือสำเภาขนาดเท่าลำจริง แสดงถึงวิถีชีวิตชาวเรือและสินค้าชนิดต่าง ๆ ที่มีการซื้อขายแลกเปลี่ยนกันในสมัยโบราณ รวมถึงการจัดแสดงโบราณวัตถุที่มีการขุดพบจากใต้ทะเล เช่น คันฉ่องสำริด กุญแจจีน เบ็ดสำหรับตกปลา ฉาบจากสำริด พริกไทย ลูกหมาก ไข่เป็ด ที่ได้รับการค้นพบในซากเรือจมในพื้นที่ของอ่าวไทย
การจัดแสดง > ห้องที่ 2 ห้องแนะนำปฏิบัติการโบราณคดีใต้น้ำ

จัดแสดงการปฏิบัติงานของนักโบราณคดีใต้น้ำ โดยจำลองสภาพพื้นที่ของแหล่งโบราณคดีใต้น้ำในจังหวัดจันทบุรี วิธีการปฏิบัติงานใต้น้ำ และอุปกรณ์ที่ใช้งานในการปฏิบัติงาน
การจัดแสดง > ห้องที่ 3 ห้องคลังโบราณวัตถุ

จัดเก็บโบราณวัตถุนอกเหนือจากที่นำไปจัดแสดง โดยจะได้รับการจัดเก็บรักษาไว้ในคลังที่มีลักษณะพิเศษ ออกแบบให้ด้านหนึ่งมีผนังเป็นกระจก สามารถให้ผู้เข้าชมสามารถมองเห็นโบราณวัตถุในห้องคลังได้ โดยทั่วไปจะไม่เปิดคลังจัดเก็บให้บุคคลภายนอกสามารถรับชมได้ เนื่องจากเป็นห้องคลังจัดเก็บแยกออกจากส่วนจัดแสดง
การจัดแสดง > ห้องที่ 4 ห้องเรือและวิถีชีวิตชาวเรือ

จัดแสดงความสัมพันธ์ของคนไทยในอดีตที่ดำรงชีวิตใกล้ชิดกับสายน้ำ โดยจัดแสดงเรือจำลองในรูปแบบต่าง ๆ  เพื่อให้ผู้เข้าชมได้ศึกษาเกี่ยวกับลักษณะและการใช้สอยที่สอดคล้องกับชีวิตคนไทยในแต่ละพื้นที่ และจัดแสดงในรูปแบบย่อส่วนจากขนาดจริง
การจัดแสดง > ห้องที่ 5 ห้องของดีเมืองจันท์

จัดแสดงเกี่ยวกับประวัติความเป็นมาของจังหวัดตั้งแต่ยุคก่อนประวัติศาสตร์ ยุคประวัติศาสตร์ เกี่ยวกับการก่อตั้งเมือง เหตุการณ์ต่าง ๆ และเรื่องราวของ "ชาวชอง" ซึ่งเป็นชนพื้นเมืองของจันทบุรี และให้ข้อมูลเกี่ยวกับสถานที่ท้องที่ทางวัฒนธรรมและธรรมชาติ และของที่มีชื่อเสียงของจังหวัดจันทบุรี การทำเหมืองพลอย และการทำสวนผลไม้
การจัดแสดง > ห้องที่ 6 ห้องบุคคลสำคัญ

จัดแสดงเรื่องราวของพระราชประวัติ พระราชกรณียกิจ เหตุการณ์สำคัญที่เกิดขึ้นในรัชสมัยของสมเด็จพระเจ้าตากสินมหาราช ผู้มีพระมหากรุณาธิคุณต่อชาวไทยในการกอบกู้เอกราชของชาติหลังจากการเสียกรุงศรีอยุธยา ครั้งที่ 2
รายละเอียด

เปิดทำการทุกวันพุธ–อาทิตย์ ยกเว้นวันหยุดนักขัตฤกษ์ เวลา 09.00–16.00 น. มีลานจอดรถให้บริการ
รายละเอียด > ค่าเข้าชม

พิพิธภัณฑสถานแห่งชาติ พาณิชย์นาวี มีอัตราค่าเข้าชมพิพิธภัณฑ์ ดังนี้
ชาวไทย 20 บาท
ชาวต่างชาติ 100 บาท
นักเรียน นักศึกษาในเครื่องแบบ พระภิกษุ สามเณร และผู้มีอายุ 60 ปีขึ้นไป ไม่เสียค่าเข้าชม
รายละเอียด > บริการ

พิพิธภัณฑสถานแห่งชาติ พาณิชย์นาวี ให้บริการ ดังนี้
การนำชมเป็นหมู่คณะ จากมัคคุเทศก์
การให้บริการนิทรรศการแบบหมุนเวียน ภาพถ่าย และหนังสือจากห้องสมุดพิพิธภัณฑ์
การจัดบรรยายทางวิชาการ
การจัดจำหน่ายหนังสือ โปสต์การ์ด และของที่ระลึก
ดูเพิ่ม

พิพิธภัณฑสถานแห่งชาติ (ประเทศไทย)
แหล่งข้อมูลอื่น

พิพิธภัณฑ์เสมือนจริง พิพิธภัณฑสถานแห่งชาติ พาณิชย์นาวี
| ด ค กพิพิธภัณฑสถานแห่งชาติในประเทศไทย |
| --- | --- | --- |
| กรุงเทพมหานคร |  พระนคร  เรือพระราชพิธี  ช้างต้น  วัดเบญจมบพิตร  ศิลป์ พีระศรี อนุสรณ์  หอศิลป  |  |
| ภาคกลาง |  กาญจนาภิเษก (ปทุมธานี)  เจ้าสามพระยา (อยุธยา)  จันทรเกษม (อยุธยา)  สมเด็จพระนารายณ์ (ลพบุรี)  อินทร์บุรี (สิงห์บุรี)  ชัยนาทมุนี (ชัยนาท)  อู่ทอง (สุพรรณบุรี)  สุพรรณบุรี  พระปฐมเจดีย์ (นครปฐม)  พระนครคีรี (เพชรบุรี)  บ้านเก่า (กาญจนบุรี)  ราชบุรี  ชาวนาไทย (สุพรรณบุรี)  ปราจีนบุรี  พาณิชย์นาวี (จันทบุรี)  นครนายก  |  |
| ภาคเหนือ |  รามคำแหง (สุโขทัย)  สวรรควรนายก (สุโขทัย)  กำแพงเพชร  พระพุทธชินราช (พิษณุโลก)  เชียงใหม่  เชียงแสน (เชียงราย)  หริภุญไชย (ลำพูน)  น่าน  |  |
| ภาคตะวันออกเฉียงเหนือ |  พิมาย (นครราชสีมา)  มหาวีรวงศ์ (นครราชสีมา)  ร้อยเอ็ด  สุรินทร์  อุบลราชธานี  ขอนแก่น  บ้านเชียง (อุดรธานี)  |  |
| ภาคใต้ |  นครศรีธรรมราช  ไชยา (สุราษฎร์ธานี)  ถลาง (ภูเก็ต)  สงขลา  มัชฌิมาวาส (สงขลา)  ชุมพร  สตูล  |  |
วิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์

| --- | --- |
Chulabhorn International College of Medicine,   Thammasat University

สถาปนา: 28 ธันวาคม พ.ศ. 2555 (12 ปี)
คณบดี: ศาสตราจารย์ ดร. นายแพทย์ อดิศว์ ทัศณรงค์
ที่อยู่: เลขที่ 99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120
สถานปฏิบัติ: ศูนย์แพทยศาสตรศึกษาชั้นคลินิก โรงพยาบาลระยอง
เว็บไซต์: www.cicm.tu.ac.th
วิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ (อังกฤษ: Chulabhorn International College of Medicine, Thammasat University) เป็นสถาบันแพทยศาสตร์แห่งที่ 2 ที่สังกัดของมหาวิทยาลัยธรรมศาสตร์ โดยเป็นสถาบันแพทยศาสตร์ลำดับที่ 21 ของประเทศไทย และเป็นสถาบันแพทยศาสตร์หลักสูตรนานาชาติแห่งแรกในประเทศไทย
ประวัติ

วิทยาลัยแพทยศาสตร์นานาชาติจุฬาภรณ์ ก่อตั้งขึ้นเมื่อวันที่ 28 สิงหาคม พ.ศ. 2555 เพื่อรองรับการเรียนการสอนโดยใช้ภาษาต่างประเทศเป็นหลักในการจัดการศึกษา โดยได้มีการตกลงแลกเปลี่ยนความร่วมมือระหว่างสถาบันในประเทศและต่างประเทศ โดยมีการลงนามความร่วมมือทางวิชาการระหว่างโรงพยาบาลบำรุงราษฎร์ บริษัท แพน ราชเทวี กรุ๊ป จำกัด (มหาชน) และมหาวิทยาลัยธรรมศาสตร์
ในส่วนของการเรียนจะเพิ่มเติมในเรื่องของภาษา โดยชั้นปีที่ 1 จะศึกษาวิชาศึกษาทั่วไปตามระบบทวิภาค ชั้นปีที่ 2 – 3 เป็นการศึกษาเป็นหน่วยการเรียน เป็นการศึกษาที่บูรณาการเนื้อหาวิชาหลายวิชาเข้าด้วยกัน โดยใช้ปัญหาทางการแพทย์เป็นหลัก ส่วนชั้นปีที่ 4 – 6 เป็นการศึกษาชั้นคลินิกตามหลักสูตรแพทยศาสตรบัณฑิต โดยใช้โรงพยาบาลธรรมศาสตร์เฉลิมพระเกียรติเป็นโรงพยาบาลหลักในการฝึกปฏิบัติงานของนักศึกษาและให้นักศึกษาใช้เวลาช่วงการศึกษาวิชาเลือกไปฝึกปฏิบัติงานโรงพยาบาลต่างประเทศ
ทำเนียบคณบดี

| ลำดับที่ | รายนามคณบดี | วาระการดำรงตำแหน่ง |
| --- | --- | --- |
| 1 | รศ.นพ.กัมมาล กุมาร ปาวา | พ.ศ. 2555 – 2561 |
| 2 | ศ.ดร.นพ.อดิศว์ ทัศณรงค์ | พ.ศ. 2561 – ปัจจุบัน |
หลักสูตรการศึกษา

ปัจจุบันวิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ ทำการเรียนการสอนในรูปแบบโครงการพิเศษทั้งหมดโดยจัดการเรียนการสอนเป็นหลักสูตรนานาชาติโดยใช้ภาษาอังกฤษเป็นภาษาหลักโดยเปิดทำการเรียนการสอนในสาขาวิชา ดังต่อไปนี้
| ปริญญาตรี | ปริญญาโท | ปริญญาเอก |
| --- | --- | --- |
|  หลักสูตรแพทยศาสตรบัณฑิต (หลักสูตรนานาชาติ) หลักสูตรทันตแพทยศาสตรบัณฑิต (หลักสูตรทวิภาษา) หลักสูตรวิทยาศาสตรบัณฑิต (หลักสูตรนานาชาติ) สาขาวิชาเทคโนโลยีหัวใจและทรวงอก  สาขาวิชาเทคโนโลยีคลินิก หลักสูตรแพทย์แผนจีนบัณฑิต (หลักสูตรนานาชาติ) |  หลักสูตรวิทยาศาสตรมหาบัณฑิต (หลักสูตรนานาชาติ) สาขาวิชาแพทยศาสตร์บรูณาการ (หลักสูตรควบปริญญาโท–เอก)  สาขาวิชาวิทยาศาสตร์ชีวคลินิก (หลักสูตรควบปริญญาโท–เอก)  สาขาวิชาตจวิทยา  สาขาวิชาพฤฒาวิทยาสังคม (SGLM)  สาขาวิชาเวชศาสตร์อายุรวัฒน์ (SGLM) |  หลักสูตรวิทยาศาสตรดุษฎีบัณฑิต (หลักสูตรนานาชาติ) สาขาวิชาแพทยศาสตร์บรูณาการ  สาขาวิชาวิทยาศาสตร์ชีวคลินิก |
สถาบันร่วมผลิตแพทย์

| สถาบันร่วมผลิตแพทย์ | จังหวัด | สังกัด |
| --- | --- | --- |
| ศูนย์แพทยศาสตรศึกษาชั้นคลินิก โรงพยาบาลระยอง | ระยอง | สำนักงานปลัดกระทรวงสาธารณสุข |
ดูเพิ่ม

มหาวิทยาลัยธรรมศาสตร์
รายชื่อคณะและวิทยาลัยแพทยศาสตร์ในประเทศไทย
คลาวด์ฮาตส์

| --- | --- |
ชื่อท้องถิ่น: 株式会社クラウドハーツ
ชื่อโรมัน: Kabushiki-gaisha Cloud Hearts
ประเภท: บริษัทร่วมทุน
อุตสาหกรรม: แอนิเมชันญี่ปุ่น
ก่อตั้ง: 1 มิถุนายน พ.ศ. 2564
สำนักงานใหญ่: 1-30-10 อิงูซะ เขตซูงินามิ กรุงโตเกียว ประเทศญี่ปุ่น
บุคลากรหลัก: ฮิโรชิ นากาตานิ (ประธาน)
เว็บไซต์: cloudhearts.co.jp
เชิงอรรถ / อ้างอิง 
บริษัท คลาวด์ฮาตส์ จำกัด (ญี่ปุ่น: 株式会社クラウドハーツ; โรมาจิ: Kabushiki-gaisha Kuraudohātsu) เป็นสตูดิโอแอนิเมชันญี่ปุ่น มีฐานอยู่ที่เขตซูงินามิ กรุงโตเกียว
ประวัติ

สตูดิโอก่อตั้งในวันที่ 1 มิถุนายน พ.ศ. 2564 โดยมีสตูดิโอโยโกฮามะแอนิเมชันแลบอราโตรีเป็นสตูดิโอหุ้นส่วนร่วมมือ
ผลงาน > ซีรีส์โทรทัศน์

| ชื่อเรื่อง | ผู้กำกับ | วันที่เริ่มออกอากาศครั้งแรก | วันที่สิ้นสุดการออกอากาศครั้งแรก | จำนวนตอน | หมายเหตุ | อ้างอิง |
| --- | --- | --- | --- | --- | --- | --- |
| เรย์ไวท์ จอมเวทดาบเหมันต์ เด็กหนุ่มจอมเวทผู้แข็งแกร่งที่สุดในโลกได้เข้ามาร่ำเรียนในโรงเรียนเวทมนตร์ | มาซาฮิโระ ทากาตะ | 6 มกราคม พ.ศ. 2566 | 24 มีนาคม พ.ศ. 2566 | 12 | สร้างจากไลต์โนเวลโดยนานะ มิโกชิบะ |  |
| นักบุญไร้เทียมทาน หนทางรอดในต่างโลกของมนุษย์เงินเดือน (ร่วมกับ โยโกฮามะแอนิเมชันแลบอราโตรี) | มาซาโตะ ทามากาวะ | 14 กรกฎาคม พ.ศ. 2566 | 29 กันยายน พ.ศ. 2566 | 12 |  |  |
| เรลโรมาเนสก์ 2 (ร่วมกับ โยโกฮามะแอนิเมชันแลบอราโตรี) | มิจิรุ อิบาตะ | 6 ตุลาคม พ.ศ. 2566 | 29 ธันวาคม พ.ศ. 2566 | 12 |  |  |
| กระซิบรักเป็นทำนองร้องบอกเธอ (ร่วมกับ โยโกฮามะแอนิเมชันแลบอราโตรี) | อากิระ มาโนะ | 14 เมษายน พ.ศ. 2567 | 29 ธันวาคม พ.ศ. 2567 | 12 | สร้างจากมังงะโดยเอกุ ทาเกาชิมะ |  |
| เดอะ นิวเกท (ร่วมกับ โยโกฮามะแอนิเมชันแลบอราโตรี) | ทามากิ นาคัตสึ | 14 เมษายน พ.ศ. 2567 | 30 มิถุนายน พ.ศ. 2567 | 12 |  |  |
แหล่งข้อมูลอื่น

เว็บไซต์ทางการ (ญี่ปุ่น)
คลาวด์ฮาตส์  ที่เครือข่ายข่าวอนิเมะ
| ด ค กคลาวด์ฮาตส์ |
| --- | --- |
ซีรีส์โทรทัศน์:  เรย์ไวท์ จอมเวทดาบเหมันต์ เด็กหนุ่มจอมเวทผู้แข็งแกร่งที่สุดในโลกได้เข้ามาร่ำเรียนในโรงเรียนเวทมนตร์ (พ.ศ. 2566)  นักบุญไร้เทียมทาน หนทางรอดในต่างโลกของมนุษย์เงินเดือน (พ.ศ. 2566)  เรลโรมาเนสก์ 2 (พ.ศ. 2566)  กระซิบรักเป็นทำนองร้องบอกเธอ (พ.ศ. 2567)  เดอะ นิวเกท (พ.ศ. 2567) 
โอเอ็นเอ:  วันจันทร์คือวันดึ๋งดึ๋ง 2 (พ.ศ. 2564) 
เกี่ยวข้อง:  โยโกฮามะแอนิเมชันแลบอราตอรี 
 หมวดหมู่
วิทยาลัยสหวิทยาการ มหาวิทยาลัยธรรมศาสตร์

| --- | --- |
College of Interdisciplinary Studies,  Thammasat University

สถาปนา: 5 กุมภาพันธ์ พ.ศ. 2546 (21 ปี)
คณบดี: รองศาสตราจารย์ ดร.สายฝน สุเอียนทรเมธี
ที่อยู่: ท่าพระจันทร์  2 ถนนพระจันทร์ แขวงพระบรมมหาราชวัง เขตพระนคร กรุงเทพมหานคร 10200  ศูนย์ลำปาง  248 หมู่ 2 ถนนลำปาง–เชียงใหม่ ตำบลปงยางคก อำเภอห้างฉัตร จังหวัดลำปาง 52190  ศูนย์รังสิต  99 หมู่ 18 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120
วารสาร: วารสารสหวิทยาการ
สี:   สีเทามิลเลนเนียม    สีแดงเลือดหมู
มาสคอต: นกฮูก
เว็บไซต์: www.cis.tu.ac.th
วิทยาลัยสหวิทยาการ มหาวิทยาลัยธรรมศาสตร์ เป็นส่วนราชการไทยระดับคณะ สังกัดมหาวิทยาลัยธรรมศาสตร์ กระทรวงศึกษาธิการ เปิดสอนในหลากหลายสาขาวิชาทั้งในระดับปริญญาตรี ปริญญาโท และปริญญาเอก ซึ่งเป็นสถาบันการศึกษาแรก ๆ ของประเทศไทยที่จัดการเรียนการสอนเชิงบูรณาการศาสตร์ความรู้ลักษณะสหวิทยาการ โดยเปิดการเรียนการสอน 3 ศูนย์การศึกษา ได้แก่ ท่าพระจันทร์ ศูนย์ลำปาง และศูนย์รังสิต
ประวัติ

ในสมัยที่ ดร.ชาญวิทย์ เกษตรศิรี เป็นอธิการบดี กลุ่มศิษย์เก่าอาวุโส เตรียมมธก. และผู้ที่จบการศึกษาหลักสูตรธรรมศาสตรบัณฑิตเดิม ได้นำเสนอให้มหาวิทยาลัยธรรมศาสตร์รื้อฟื้นการจัดการเรียนการสอน ธรรมศาสตรบัณฑิต ขึ้นใหม่อีกครั้งหนึ่ง ในเวลานั้นผู้บริหารมหาวิทยาลัยหลายท่านได้ให้ความสนใจและศึกษาความเป็นไปได้ที่จะยกร่างหลักสูตรที่มีลักษณะบูรณาการองค์ความรู้สาขาต่าง ๆ ทางสังคมศาสตร์ ซึ่งอาจตอบสนองความต้องการของสังคมไทยสมัยใหม่ ต่อมาในสมัย รศ.นรนิติ เศรษฐบุตร เป็นอธิการบดี รัฐบาลมีนโยบายสนับสนุนการขยายการจัดการศึกษาออกสู่ภูมิภาคภายใต้โครงการเปิดวิทยาเขตสารสนเทศ ประกอบกับกระแสการเรียกร้องของประชาคมในจังหวัดลำปางให้มหาวิทยาลัยจัดการเรียนการสอนในระดับปริญญาตรี เพิ่มเติมจากที่มีการสอนในระดับปริญญามหาบัณฑิตโดยคณะรัฐศาสตร์อยู่แล้วเป็นเวลาหลายปี
รศ.ดร.เอนก เหล่าธรรมทัศน์ รองอธิการบดีฝ่ายวิชาการในขณะนั้น ได้เรียนเชิญท่านอธิการบดีพบปะกับประชาคมลำปาง เพื่อปรึกษาหารือความเป็นไปได้ในการขยายการจัดการรียนการสอนขึ้นที่จังหวัดลำปางแนวคิดเดิมเกี่ยวกับหลักสูตรธรรมศาสตรบัณฑิตจึงถูกนำมาพัฒนาเป็นหลักสูตรแบบสหวิทยาการอีกครั้ง โดยมหาวิทยาลัยได้แต่งตั้งคณะทำงานชุดหนึ่งมี รศ.ดร.เอนก เหล่าธรรมทัศน์, รศ.ดร.สายทิพย์ สุคติพันธ์ และ ผศ.พรชัย ตระกูลวรานนท์ เป็นแกนนำในการทำประชาพิจารณ์และพัฒนาหลักสูตร สหวิทยาการสังคมศาสตร์ขึ้น ซึ่งต่อมาในวันที่ 23 กุมภาพันธ์ พ.ศ. 2542 หลักสูตรศิลปศาสตรบัณฑิต สาขาวิชาสหวิทยาการสังคมศาสตร์ ได้รับการพิจารณากลั่นกรองจากที่ประชุมคณบดี และในวันที่ 4 มีนาคม พ.ศ. 2542 ได้รับการอนุมัติเห็นชอบหลักสูตรจากสภามหาวิทยาลัยธรรมศาสตร์หลักสูตรได้เริ่มจัดการเรียนการสอนครั้งแรกในปีการศึกษา 2542 ภายโตรงการจัดตั้งมหาวิทยาลัยธรรมศาสตร์ ศูนย์ลำปาง และบริหารหลักสูตรการจัดการเรียนการสอนโดยคณะกรรมการบริหารหลักสูตรฯ
วิทยาลัยสหวิทยาการได้จัดตั้งขึ้นตามระเบียบมหาวิทยาลัยธรรมศาสตร์ ว่าด้วยการบริหารศูนย์ลำปาง ลงวันที่ 5 กุมภาพันธ์ พ.ศ. 2546 มีสถานะเป็นหน่วยงานหนึ่งในมหาวิทยาลัยมีหน้าที่จัดการศึกษา การวิจัย และการให้บริการวิชาการแก่สังคม ตลอดทั้งส่งเสริมศิลปวัฒนธรรมภายใต้การบริหารงานของมหาวิทยาลัยธรรมศาสตร์ ศูนย์ลำปาง และในวันที่ 10 ตุลาคม พ.ศ. 2547 หลักสูตรศิลปศาสตรบัณฑิต สาขาสหวิทยาการสังคมศาสตร์ (หลักสูตรปรับปรุง พ.ศ. 2547) หลักสูตรอนุปริญญาสาขาสหวิทยาการสังคมศาสตร์ (หลักสูตรปรับปรุง พ.ศ. 2547) ได้รับความเห็นชอบจากสำนักมาตรฐานและประเมินผลอุดมศึกษาสำนักงานคณะกรรมการอุดมศึกษา
วิทยาลัยสหวิทยาการ ได้พัฒนาเปลี่ยนแปลงอีกครั้ง เมื่อมหาวิทยาลัยฯ ได้จัดโครงสร้างการบริหารใหม่ ตามระเบียบมหาวิทยาลัยธรรมศาสตร์ว่าด้วยการบริหารงานวิทยาลัยสหวิทยาการ พ.ศ. 2549 ลงวันที่ 31 กรกฎาคม พ.ศ. 2549 กำหนดให้วิทยาลัยสหวิทยาการแยกการบริหารงานเป็นอิสระออกจากมหาวิทยาลัยธรรมศาสตร์ ศูนย์ลำปาง และตัดโอนภารกิจงบประมาณและบุคลาคลกรของโครงการศึกษาศิลปศาสตรบัณฑิตสหวิทยาการสังคมศาสตร์ และ โครงการปริญญาเอกสหวิทยาการ และตัดโอนบุคลากรและงบประมาณจากสำนักงานบัณฑิตศึกษา มาอยู่ภายใต้โครงสร้างวิทยาลัยสหวิทยาการ
หลักสูตร

วิทยาลัยสหวิทยาการ ปัจจุบันมีการเรียนการสอนรวม 7 หลักสูตร โดยเปิดการเรียนการสอนทั้ง 3 ศูนย์การศึกษาของมหาวิทยาลัยธรรมศาสตร์ ได้แก่
ปริญญาตรี
ศิลปศาสตรบัณฑิต สาขาวิชาสหวิทยาการ ศึกษา ณ มธ.ศูนย์ลำปาง
ศิลปศาสตรบัณฑิต (โครงการพิเศษ) สาขาวิชาสหวิทยาการ ศึกษา ณ มธ.ศูนย์รังสิต
ศิลปศาสตรบัณฑิต (โครงการพิเศษ) สาขาวิชาปรัชญา การเมือง และเศรษฐศาสตร์ ศึกษา ณ มธ.ท่าพระจันทร์ และ มธ.ศูนย์ลำปาง
ศิลปศาสตรบัณฑิต (หลักสูตรนานาชาติ) สาขาวิชาปรัชญา การเมือง และเศรษฐศาสตร์ ศึกษา ณ มธ.ท่าพระจันทร์
วิทยาศาสตรบัณฑิต (โครงการพิเศษ) สาขาวิทยาศาสตร์เเละนวัตกรรมข้อมูล ศึกษา ณ มธ.ศูนย์รังสิต
ปริญญาโท
ศิลปศาสตรมหาบัณฑิต สาขาวิชาสตรี เพศสถานะ และเพศวิถีศึกษา ศึกษา ณ มธ.ท่าพระจันทร์
ศิลปศาสตรและวิทยาศาสตรมหาบัณฑิต สาขาวิชาสหวิทยาการ ศึกษา ณ มธ.ท่าพระจันทร์
ปริญญาเอก
ปรัชญาดุษฎีบัณฑิต สาขาวิชาสหวิทยาการ ศึกษา ณ มธ.ท่าพระจันทร์
รายนามคณบดีวิทยาลัยสหวิทยาการ

|  วิทยาลัยสหวิทยาการ มหาวิทยาลัยธรรมศาสตร์> รายนามคณบดี (ตำแหน่งทางวิชาการขณะดำรงตำแหน่ง) |  วิทยาลัยสหวิทยาการ มหาวิทยาลัยธรรมศาสตร์> วาระการดำรงตำแหน่ง |
| --- | --- |
1. รองศาสตราจารย์ เล็ก สมบัติ: พ.ศ. 2547 – พ.ศ. 2550
2. รองศาสตราจารย์ ดร.นันทนา รณเกียรติ: พ.ศ. 2550 – พ.ศ. 2553
3. ผู้ช่วยศาสตราจารย์ ดร.จุฬาพร เอื้อรักสกุล: พ.ศ. 2553 – พ.ศ. 2556
4. ศาสตราจารย์ วันทนีย์ วาสิกะสิน: พ.ศ. 2556 – พ.ศ. 2559
5. รองศาสตราจารย์ ดร.เดชา สังขวรรณ: พ.ศ. 2559 – พ.ศ. 2562
6. รองศาสตราจารย์ ดร.ชาลี เจริญลาภนพรัตน์ (รักษาการ): 1 พฤศจิกายน พ.ศ. 2562 – 28 เมษายน พ.ศ. 2563
7. ศาสตราจารย์ ดร.ทันตแพทย์หญิง ศิริวรรณ สืบนุการณ์ (รักษาการ): 29 เมษายน พ.ศ. 2563 – 25 ตุลาคม 2563
8. รองศาสตราจารย์ ดร.สายฝน สุเอียนทรเมธี: 26 ตุลาคม พ.ศ. 2563 – ปัจจุบัน